http___www.izravno.com_hr_info_svijet_svijet-14-lipnja-2018__1.xml
1.1 1.2 1.3 2.1 2.2 2.3 2.4
The U.N. General Assembly condemned Israel on Wednesday for excessive use of force against Palestinian civilians and asked U.N. chief Antonio Guterres to recommend an “international protection mechanism” for occupied Palestinian territory. The General Assembly adopted a resolution with 120 votes in favor, eight against and 45 abstentions. It was put forward in the General Assembly by Algeria, Turkey and the Palestinians after the United States vetoed a similar resolution in the 15-member U.N. Security Council earlier this month. The General Assembly text condemned the firing of rockets from Gaza into Israeli civilian areas, but did not mention Hamas, the Islamist group that controls Gaza. General Assembly resolutions are not legally binding but carry political weight. CONTINUE
1.1 2.1 3.1 4.1 4.2 5.1 5.2 5.3 5.4 5.5 5.6 5.7 5.8 6.1 6.2 6.3 6.4 7.1 7.2 7.3 7.4 7.5 7.6 8.1 8.2 8.3 8.4 8.5 8.6 9.1 9.2 9.3 9.4 10.1 10.2 10.3 11.1 11.2 11.3 11.4 12.1 12.2 12.3 12.4 13.1 13.2 13.3 13.4 13.5 13.6
Svijet, 14. lipnja 2018. Pregledano 148 puta Autor: Icom, Hina ZAGREB, 14. lipnja 20¸18. (Icom, Hina) - Pregled vijesti iz svijeta: PEKING/WASHINGTON - Kina je u četvrtak, dok se američki predsjednik Donald Trump priprema na odluku o uvođenju carina na kineske proizvode, pozvala SAD da donese "mudru odluku" o trgovini, dodavši da je spremna odgovoriti u slučaju da Washington odabere konfrontaciju. Trump bi u petak trebao objaviti revidiranu listu kineskih izvoznih proizvoda u vrijednosti od 50 milijardi dolara na koje bi se uvele carine, a Reuters doznaje da bi taj novi popis bio nešto manji jer su neki proizvodi maknuti, ali neki drugi su i dodani, posebice u tehnološkom odsjeku. Jedan član administracije tvrdi da bi i revidirani popis bio i dalje blizak brojci od 50 milijardi dolara, s oko 1300 ciljanih kategorija proizvoda. Visoki kineski diplomat, državni vijećnik Wang Yi, objašnjava da postoje dvije opcije po pitanju trgovine. "Prvi izbor je suradnja i obostrana korist. Drugi izbor je konfrontacija i obostrani gubitak. Kina bira prvu opciju", rekao je Wang dodavši da se Kina nada da će "SAD također donijeti istu mudru odluku". Trump opetovano ponavlja da SAD ima trgovinski deficit s Kinom od "više stotina milijardi dolara", što je "najveći trgovinski deficit ijedne države u povijesti svijeta." PEKING- Azijske države, saveznice Sjedinjenih Država, uključujući Kinu, složile su se da za Sjevernu Koreju ne će biti ukidanja sankcija do potpune denuklearizacije, izjavio je u četvrtak u Pekingu američki državni tajnik Mike Pompeo. Rekao je da se svi njegovi kolege iz Japana, Južne Koreje i Kine slažu da se sankcije protiv Pjongjanga ne će ukinuti do "potpune i nepovratne denuklearizacije koja će se moći provjeriti". Najviši američki diplomat otputovao je u posjet Južnoj Koreji i Kini da bi se ondje osobno informirao o povijesnome sastanku američkog predsjednika Donalda Trumpa i sjevernokorejskoga vođe Kim Jong Una. Pompeo je na konferenciji za novinare održanoj zajedno s kineskim ministrom vanjskih poslova Wang Yijem kazao da Kina stoji iza potpore rezoluciji UN-ova Vijeća sigurnosti kojom se reguliraju sankcije protiv Pjongjanga. NEW YORK - Država New York sudskim putem traži raspuštanje Zaklade Donald J. Trump, optužujući tu dobrotvornu udrugu da je tek "prazna školjka" koja "stalno djeluje protuzakonito". Glavna tužiteljica te savezne države Barbara Underwood tvrdi da je zakladu aktualni američki predsjednik koristio za ostvarenje osobnih ciljeva te za "neprimjerene i raširene političke aktivnosti", uključujući i podršku svojoj predsjedničkoj kampanji g. 2016., kada je putem zaklade u tu svrhu prikupljeno oko 2,8 milijuna dolara. "Kako je pokazala naša istraga, Zaklada Donald J. Trump bila je tek malo više od čekovne knjižice za isplate Trumpa i njegovih poduzeća neprofitnim udrugama, bez obzira na njihovu svrhu ili zakonitost", priopćila je Underwood. Tužba se posebice bavi prikupljanjem donacija Trumpove zaklade za veteranske organizacije u Iowi 28. siječnja 2016., samo nekoliko dana prije republikanskih predizbora u toj saveznoj državi. MOSKVA - Rusija je u četvrtak izvijestila da će odgovoriti na odgovarajući način nakon objave plana Norveške o udvostručenju broja američkih marinaca u svojoj zemlji. Iz Osla je u utorak najavljeno da će od Sjedinjenih Država, svojeg saveznika u NATO-u, zatražiti slanje 700 marinaca koji će se od 2019. obučavati u Norveškoj. Sada ih je ondje 330. Najavljeno je i da bi se dodatne vojne snage trebale razmjestiti bliže ruskoj granici. "Zbog ovakvog poteza Norveška postaje manje predvidljiva. Taj bi korak mogao potaknuti veće napetosti te utrku u naoružanju i destabilizirati stanje u sjevernoj Europi", stoji u priopćenju ruskoga veleposlanstva koje dodaje da Rusija taj potez smatra neprijateljskim. MOSKVA - Ruska vlada u četvrtak je predložila postupno podizanje dobne granice za odlazak u mirovinu, što se u toj državi nije mijenjalo 90 godina. U skladu s vladinim prijedlogom žene bi do 2034. godine trebale ići u mirovinu, umjesto s dosadašnjih 55, sa 63 godine života, a muškarci do 2028. umjesto s dosadašnjih 60 sa 65 navršenih godina života. Odluku je dosad više puta odgađao ruski predsjednik Vladimir Putin. Vlada predlaže da se s postupnim podizanjem dobne granice započne od 2019. godine kako bi do 2028. muškarci u mirovinu odlazili sa 65 navršenih godina života, a žene do 2034. s navršene 63 godine, izjavio je ruski premijer Dmitrij Medvedev, a prenijele su ruske agencije nakon sastanka vijeća ministara. SEUL - Sjeverna i Južna Koreja u četvrtak su vodile vojne pregovore, prvi put u više od deset godina, a dvojica generala s dviju strana sastala su se dva dana nakon što je predsjednik Donald Trump najavio plan o zaustavljanju zajedničkih vježbi s Južnom Korejom. Pregovori, koji se održavaju u pograničnom selu Panmunjom u demilitariziranoj zoni (DMZ) nadovezuju se na međukorejski summit u travnju na kojemu su se vođe dviju Koreja dogovorili ublažiti napetosti i okončati "sve neprijateljske djelatnosti". Pregovori se odvijaju dva dana nakon što je Trump rekao da će zaustaviti skupe, provokativne" vojne vježbe s Južnom Korejom, nakon povijesnog summita u Singapuru sa sjevernokorejskim vođom Kim Jong Unom. JOHANNESBURG - Dvoje ljudi izbodeno je nožem nasmrt u četvrtak u džamiji u južnoafričkom gradu Malmesburyju u Western Capeu prije no što je napadača ubila policija. Napad se dogodio mjesec dana nakon što su trojica napadača naoružana noževima upala u džamiju u Durbanu te ubili jednu a teško ranili druge dvije osobe. Policija je rekla da slučaj ima "elemente ekstremizma" no nije dalje komentirala motive napada u Malmesburyju, malom farmerskom gradiću sjeverno od Cape Towna. "Policija je pozvana u mjesnu džamiju i pronašla dvoje nasmrt izbodenih ljudi i nekoliko ranjenih", objavila je policija u priopćenju. NEW YORK - Rusija je u srijedu pozvala UN-ovo Vijeće sigurnosti da razmisli o postupnom ukidanju gospodarskih sankcija Sjevernoj Koreji nakon potpisivanja ugovora sa Sjedinjenim Državama o denuklearizaciji zemlje. UN je lani odobrio tri paketa oštrih sankcija Pyongyangu koje pogađaju njegov izvoz ugljena, željeza, ribolov i tekstilnu industriju te ograničavaju njegovu opskrbu naftom. Sankcije su uvedene nakon ispaljivanja projektila i nuklearnog pokusa Pyongyanga koji su ocijenjeni prijetnjom za međunarodnu stabilnost. "Mislim da je jednostavno prirodno razmišljati o koracima u tom smjeru", rekao je ruski veleposlanik u UN-u Vasilij Nebenzja, odgovarajući na pitanje o eventualnom ukidanju sankcija. WASHINGTON - Glavna skupština Ujedinjenih naroda (UN) osudila je u srijedu Izrael zbog prekomjerne uporabe sile protiv palestinskih civila i zatražila od glavnog tajnika Antuna Guterresa da preporuči "međunarodni mehanizam zaštite" za okupirani palestinski teritorij. Glavna skupština UN-a donijela je Rezoluciju o tome s 120 glasova za, osam protiv te 45 suzdržanih glasova, na prijedlog Alžira, Turske i Palestinaca nakon što su Sjedinjene Države stavile veto na sličnu rezoluciju Vijeća sigurnosti UN-a ranije ovog mjeseca. Rezolucije Glavne skupštine nisu pravno obvezujuće, ali imaju političku težinu. U Rezoluciji se osuđuje prekomjerna uporaba sile ali se ne spominje Hamas, islamistička skupinu koja kontrolira Gazu. Više od 120 Palestinaca ubile su izraelske snage na graničnim prosvjedima u Gazi nakon 30. ožujka. Najveći broj smrtnih slučajeva dogodio se 14. svibnja, na dan kada su SAD preselile svoje veleposlanstvo iz Tel Aviva u Jeruzalem.